Riitta Ylipahkala

Riitta ”Ritu” Ylipahkala (s. 1948) on Helsingin Saalem-seurakunnan evankelista ja nuorisotyöntekijä. 

Ylipahkala toimi 1999–2003 kansanedustaja Marja-Liisa Tykkyläisen eduskunta-avustajana. Markku Vuorinen on kirjoittanut hänen elämästään muistelmakirjan nimeltä Ritu – Riitta Ylipahkalan tarina (Vantaa 1983, RV-kirjat). 

Hän on elänyt rajun nuoruuden, johon kuului muun muassa huumeiden käyttöä. Uskoon tulonsa jälkeen Ylipahkala on panostanut nuorten auttamiseen, kertonut huumeiden vaaroista Suomessa ja ulkomailla sekä pyrkinyt perustamaan syrjäytymisuhassa oleville ihmisille muuta toimintaa, esimerkiksi osallistumalla entisten rikollisten kuoron ja alkoholisteille ja narkomaaneille tarkoitetun Karisma-kodin perustamiseen. Ylipahkala on kirjoittanut elämästään kirjan Pettävä pilvi.

Ylipahkala kiertää edelleen Suomessa, eri seurakunnissa, levittäen evankeliumin sanomaa ja johdattaen ihmisiä Kristukselle.

Ylipahkala on myös tehnyt TV7:lle hengellisiä, Jeesuksesta Kristuksesta ja Häneen turvautumisesta eli käytännön kristillisyydestä kertovia ohjelmia.

Tuotanto
Pettävä pilvi, 1993 Vantaa : RV-kirjat ISBN 951-606-344-6 (yhdessä Jukka Mäkelän kanssa)
Ritun stoori, äänite, 2006

Kirjallisuutta

Lähteet

Aiheesta muualla 
Kanssanne Ritu Ylipahkala TV-sarjan jaksot TV7:n arkistossa

Suomalaiset tietokirjailijat
Suomalaiset kristilliset kirjailijat
Suomalaiset evankelistat
Helluntaiherätys Suomessa
Vuonna 1948 syntyneet
Elävät henkilöt
Päihdetyöntekijät